ครม.มีมติยกเลิกคำสั่ง ศบค.ใช้ตรวจ RT-PCR แทน ATK คัดกรองนักท่องเที่ยวเข้าไทย มีผลตั้งแต่วันนี้ ป้องกันสายพันธ์ุโอไมครอน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า คณะรัฐมนตรี เห็นชอบให้ยกเลิกมติ ศบค.ที่ให้มีการตรวจ ATK แทน RT-PCR โดยให้กลับไปตรวจ RT-PCR เช่นเดิมก่อน เพื่อคัดกรองผู้ที่เดินทางมาจากต่างประเทศ ซึ่งสาเหตุที่แก้ไขคำสั่งดังกล่าว เนื่องจากต้องระมัดระวังสถานการณ์แพร่ระบาดโควิด-19 สายพันธุ์ใหม่โอไมครอน โดยจะมีผลตั้งแต่วันนี้ พร้อมกันนี้ต้องการให้ทุกคนมีความเข้าใจและระมัดระวังสถานการณ์ที่เกิดขึ้น ขณะเดียวกันพรรคร่วมรัฐบาลเห็นพ้องเลื่อนงานเลี้ยงพรรคร่วมรัฐบาลออกไปอย่างไม่มีกำหนด โดยคำนึงถึงความปลอดภัยเรื่องโรคโควิด-19นายกรัฐมนตรี ยังกล่าวถึงการลงพื้นที่จังหวัดอุดรธานีวันพรุ่งนี้ (1 ธ.ค.64)ว่า ไปติดตามงานและพบปะประชาชน ซึ่งทุกพื้นที่ในประเทศไทยนายกรัฐมนตรีสามารถเดินทางไปได้ เพื่อสร้างความเข้มแข็งและพัฒนา พร้อมรับฟังว่าประชาชนในพื้นที่ต้องการสิ่งใดบ้าง เช่นเดียวกับที่ไปคำชะโนดก็เป็นไปตามข้อเสนอจากคณะกรรมการในพื้นที่